rejauldu/bengali-wikipedia huggingface dataset:
ক্রাতেরোস () বা ক্রাতেউয়াস () ম্যাসিডনের রাজা ছিলেন।   হত্যা ও সিংহাসনলাভ  প্রাচীন যুগের রোমান লেখক ক্লদিয়াস এলিয়ানসের মতে, ৩৯৯ খ্রিস্টপূর্বাব্দে একটি শিকারের সময় ম্যাসিডন রাজসভার এক সদস্য ক্রাতেরোসের হাতে প্রথম আর্কেলাওসের মৃত্যু ঘটে। এই হত্যাকাণ্ড সম্বন্ধে বিভিন্ন বয়ান পাওয়া যায়। নিজ কন্যাকে ক্রাতেরোসের সাথে বিবাহের প্রতিশ্রুতি দিয়ে তা রক্ষা না করায় ক্রাতেরোস তাকে হত্যা করেন বলে এলিয়ানস মত প্রকাশ করেছেন।Aelian. Varia Historia, Translated by Nigel G. Wilson as Historical Miscellany. 1997. Loeb Classical Library.  দায়াদোরাস সিক্যুলাসের মতে, এই হত্যা দুর্ঘটনাবশতঃ ঘটেছিল। ঊনবিংশ শতাব্দীর গ্রিক ঐতিহাসিক কনস্তান্তিনোস প্যাপাররিগোপোলোসের মতে, দেকামনিকোস নামক এক ম্যাসিডোনিয় সভাসদ এই হত্যার সঙ্গে যুক্ত ছিলেন। কোন এক সময়, কবি ইউরিপিদিসকে অপমান করায় ক্রুদ্ধ প্রথম আর্কেলাওস দেকামনিকোস চাবুকের প্রহারের শাস্তি ধার্য্য করেন। অপমানিত দেকামনিকোস এই ঘটনা মনে রেখে কয়েক বছর পরে আর্কেলাওসকে হত্যায় সাহায্য করে এর প্রতিশোধ নেন। অ্যারিস্টটলের বয়ান অনুযায়ী, প্রথম আর্কেলাওস তাকে যৌন হেনস্থা করায় অপমানিত ক্রাতেরোস তার দুই সঙ্গী দেকামনিকোস ও হেল্লানোক্রাতেসের সঙ্গে মিলিত ভাবে তাকে হত্যা করেন।  প্রথম আর্কেলাওসকে হত্যার পর মাত্র কয়েক দিনের জন্যই ক্রাতেরোস ম্যাসিডনের সিংহাসনে আসীন থাকতে সক্ষম হন। প্রথম আর্কেলাওসের দুই পুত্র ওরেস্তেস ও দ্বিতীয় আর্কেলাওস রাজ্যভার গ্রহণ করলে ক্রাতেরোস বিতাড়িত হন।Robert Malcolm Errington: Geschichte Makedoniens. Von den Anfängen bis zum Untergang des Königreiches. Beck, München 1986, , S. 34 mit Anm. 3 u. 4.    তথ্যসূত্র   বিষয়শ্রেণী:ম্যাসিডনের অরাজবংশীয় শাসক বিষয়শ্রেণী:খ্রিস্টপূর্ব ৩৯৯-এ মৃত্যু
শুদ্ধ দেশী রোমান্স () ২০১৩ সালের একটি হিন্দি চলচ্চিত্র যেখানে বানী কাপুর, সুশান্ত সিং রাজপুত এবং পরিণীতি চোপড়া মুখ্য ভূমিকায় ছিলেন। চলচ্চিত্রটির প্রযোজক ছিলেন আদিত্য চোপড়া এবং পরিচালক মনীষ শর্মা। চলচ্চিত্রটির কাহিনী রাজস্থানের জয়পুরে দেখানো হয়, এবং বিয়ে ছাড়াই এক্ত্রবাসের বিষয়টি চলচ্চিত্রটিতে ফুটে উঠেছে।http://www.boxofficeindia.com/boxdetail.php?page=shownews&articleid=6084&nCat=   শ্রেষ্ঠাংশে    সুশান্ত সিং রাজপুত - রঘু রাম  পরিণীতি চোপড়া - গায়েত্রী  বাণী কাপুর - তারা  ঋষি কাপুর - গোয়াল  রাজেশ শর্মা - মউসা জি  স্বপন কাম্বলে - বাবা  তরুণ ভিয়াস - মি. গু্প্তা (গায়েত্রীর প্রতিবেশী)  অনির্বাণ নারায়ণ চন্দ্র - প্রবীর চ্যাটার্জী  ভুবন অরোঁরা - রঘুর বন্ধু ১  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:যশ রাজ ফিল্মসের চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:রাজস্থানের পটভূমিতে চলচ্চিত্র বিষয়শ্রেণী:২০১৩-এর নাট্য চলচ্চিত্র বিষয়শ্রেণী:রাজস্থানে ধারণকৃত চলচ্চিত্র বিষয়শ্রেণী:জয়পুরে ধারণকৃত চলচ্চিত্র বিষয়শ্রেণী:মন্ডাবায় ধারণকৃত চলচ্চিত্র বিষয়শ্রেণী:জয়পুরের পটভূমিতে চলচ্চিত্র
থাম্ব| ক্রসরোড মল, মহালক্ষ্মী, মুম্বই ক্রসরোড, নতুন নামকরণ করা হয়েছে এবং সোবো সেন্ট্রাল নামে পরিচিত, বর্তমানে ব্র্যান্ড ফ্যাক্টরি হিসাবে, এটি মহালক্ষ্মী, মুম্বাইতে একটি শপিং মল।   সেপ্টেম্বর ১৯৯৯ সালে  পিরামল হোল্ডিংস লিমিটেড দ্বারা খোলা হয়, একটি প্রধান ফার্মাসিউটিক্যাল গ্রুপের একটি সহযোগী প্রতিষ্ঠান, চেন্নাইয়ের স্পেন্সার প্লাজার পরেই এটি ভারতের দ্বিতীয় প্রাচীনতম মল ব্যবস্থাপনা কোম্পানি। মলটি  এলাকা জুড়ে রয়েছে,  এবং শহরের কেন্দ্রে চারটি বিল্ডিং জুড়ে বিস্তৃত।   তথ্যসূত্র   বিষয়শ্রেণী:১৯৯৩-এ প্রতিষ্ঠিত বিপণিবিতান বিষয়শ্রেণী:মুম্বইয়ের বিপণিবিতান বিষয়শ্রেণী:২০শ শতাব্দীতে ভারতের স্থাপত্য
নাগাসাকি শান্তি উদ্যান () জাপানের নাগাসাকি শহরে অবস্থিত দ্বিতীয় বিশ্বযুদ্ধের সময় বোমা হামলার স্মরণে নির্মিত উদ্যান।নাগাসাকি দিবস পালিত ,রয়টার্স,দৈনিক সংগ্রাম। ঢাকা থেকে প্রকাশের তারিখ: ১১-০৮-২০১২ খ্রিস্টাব্দ।নাগাসাকিতে পরমাণু বোমা হামলার ৬৭তম বার্ষিকী আজ, দৈনিক মানবজমিন। ঢাকা থেকে প্রকাশের তারিখ: ০৯-০৮-২০১২ খ্রিস্টাব্দ।   ইতিহাস  thumb|শান্তির ফোয়ারার পিছনে শান্তি মূর্তি পারমাণবিক শক্তির ওপর নির্ভরতা কমানোর অঙ্গীকার নিয়ে নাগাসাকিতে পারমাণবিক বোমা হামলার বার্ষিকী প্রতি বছর পালন করে জাপানিরা। শান্তি উদ্যান স্থানটির কাছেই ১৯৪৫ সালে দ্বিতীয় বিশ্বযুদ্ধের সময় বোমা হামলা হয়। তেজস্ক্রিয় বিকিরণের ভয়াবহতা আজও বয়ে বেড়াচ্ছেন নাগাসাকির লাখ লাখ মানুষ। আজও সেখানে জন্ম হচ্ছে বিকলাঙ্গ শিশুর। যুগ যুগ ধরে সে দুঃসহ স্মৃতি বয়ে বেড়াচ্ছেন ঘটনার সাক্ষী প্রবীণরা।   তথ্যসূত্র    বহিঃসংযোগ   বিষয়শ্রেণী:জাপানের উদ্যান বিষয়শ্রেণী:শান্তি উদ্যান
মৌলভী মোহাম্মদ নইমুদ্দীন (১৮৩২ - ১৯০৭ / ১৯১৬) ঊনবিংশ শতাব্দীর পূর্ব বাংলার একজন প্রখ্যাত আলেম, ধর্মপ্রচারক, লেখক ও সাংবাদিক। তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটির সম্পাদকের দায়িত্ব পালন করেছেন।। তাকে গিরীশচন্দ্র সেনেরও আগের  বাংলায় পূর্নাঙ্গ কোরআন  অনুবাদক বলা হলেও এর কোন তথ্যসুত্র পাওয়া যায় না ।   জন্ম ও পারিবারিক পরিচিতি  মৌলভী নইমুদ্দীন ১৮৩২ সালে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) টাঙ্গাইল জেলার সদর উপজেলায় জন্মগ্রহণ  করেন। উনার গ্রামের নাম সুরুজ ডাকঘর গোসাই জোয়াইর  ইউনিয়ন ঘারিন্দা৷  সুরুজ টাংগাইল শহর থেকে আনুমানিক ৫ কি.মি. পূর্বে অবস্থিত৷    শিক্ষাজীবন  তিনি পাবনার দুলাই মাদ্রাসা ও ঢাকায় ইসলামি ধর্মশাস্ত্রে পড়াশোনা করার পর মুর্শিদাবাদ, বিহার, এলাহাবাদ, আগ্রা, দিল্লি প্রভৃতি স্থানের ধর্মবেত্তাদের নিকট ধর্মতত্ত্ব পাঠ করেন এবং ধর্মীয় জ্ঞানে বিশেষ ব্যুৎপত্তি লাভ করায় ‘আলেম-উদ-দহর’ উপাধিতে ভূষিত হন।   কর্মজীবন    রচনাবলী  তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটি সম্পাদনা করতেন। এছাড়াও তিনি বাংলায় কোরআন শরীফ অনুবাদ করার প্রচেষ্টারত ছিলেন।  নঈমউদ্দীন প্রায় ৩০টি ধর্মভিত্তিক গ্রন্থ রচনা করেন। তার অনূদিত কুরআনের প্রথম খণ্ড ১৮৯১ সালের ২৬ সেপ্টেম্বর প্রকাশিত হয়। ১৮৯২ থেকে ১৯০৮ সাল পর্যন্ত ৯ পারায় কুরআনের বাংলা অনুবাদ প্রকাশ করেন। ১৮৯২ সালে চার খণ্ডে ‘ফতোয়া-এ-আলমগীর’ গ্রন্থের বাংলা অনুবাদ প্রকাশ করেন। ১৮৮৩ সালে মাহমুদীয়া প্রেস থেকে ‘আখবার-এ-ইসলামিয়া’ নামে একটি মাসিক পত্রিকা সম্পাদনা করেন। এ দুটি কাজে তাকে পৃষ্ঠপোষকতা করেন করটিয়ার জমিদার হাফিজ মোহাম্মদ খান পন্নী। তার অন্যান্য উল্লেখযোগ্য গ্রন্থের মধ্যে রয়েছে:   কালেমাতল কোফর (১৮৯৭)  এছাবাতে আখের জ্জোহর (১৮৯৭)  আদেল্লায়ে হানিফিয়া (১৮৯৭)  এনসাফ (১৮৯২)  রফা-এদায়েন (১৮৯৬)  মায়াদানুল ওলুম  ইউসুফ সুরার সুবিস্তৃর্ণ তফসির  সেরাতল মস্তাকিম  সেরাতল মস্তাকিম (নব পর্যায়)  ধর্মের লাঠি  বেতের  তারাবিহ  জোব্দাতুল মাসায়েল (১৮৭৩)  ফতোয়ায়ে আলমগীরী  ছহী শাহ আলমের কিচ্ছা  ছহী আলমগীরের কিচ্ছা  ছহী নূরজাহান বেগমের কিচ্ছা  ছহী আলাউদ্দীনের কিচ্ছা  ছহী হোসেন শাহের কিচ্ছা  গোকাণ্ড  মৃত্যু নঈমুদ্দীন ১৯০৭ সালে মতভেদে ১৯১৬ সালে মৃত্যুবরণ করেন।  আরও দেখুন   আখবারে এসলামীয়া  দেওবন্দি ব্যক্তিত্বের তালিকা   তথ্যসূত্র    বহিঃসংযোগ   মোহাম্মদ নইমুদ্দীন - বাংলাপিডিয়া হতে সংকলিত নিবন্ধ।  আখবারে এসলামীয়া - বাংলাপিডিয়া হতে সংকলিত নিবন্ধ।  বিষয়শ্রেণী:১৯০৮-এ মৃত্যু বিষয়শ্রেণী:কুরআনের বাংলা অনুবাদক বিষয়শ্রেণী:১৮৩২-এ জন্ম বিষয়শ্রেণী:বাঙালি লেখক বিষয়শ্রেণী:বৃহত্তর ময়মনসিংহের ইসলামি ব্যক্তিত্ব বিষয়শ্রেণী:টাঙ্গাইল জেলার ব্যক্তি বিষয়শ্রেণী:বাঙালি আলেম বিষয়শ্রেণী:১৯শ শতাব্দীর ইসলামের মুসলিম পণ্ডিত বিষয়শ্রেণী:১৯শ শতাব্দীর বাঙালি বিষয়শ্রেণী:হানাফী ব্যক্তি
কাচিলা (নেওয়ারি/নেপালি:कचिला) নেয়ারদের একটি বিশেষ মাংসের উপাদেয় খাবার, যা ভেজানো কাঁচা মাংসের কিমা দিয়ে তৈরি। সাধারণত মহিষের মাংস ব্যবহার করা হয়, তবে ভেড়ার মাংসও কাচিলা তৈরিতে ব্যবহার করা যেতে পারে।   এটি বিভিন্ন মশলা যেমন রসুন, ধনে পাতা, লাল মরিচ, লবণ এবং মরিচের গুঁড়ার সাথে মাংসের কিমা মিশিয়ে তৈরি করা হয়। উপাদানগুলি মিশ্রিত করার পরে, মেথি বীজের গরম তেল এটির উপরে ঢালা হয়। কিছু হলুদ গুঁড়োও যোগ করা হয় এবং আবার মেশানো হয় যতক্ষণ না এটি কোমল হয়।    আরো দেখুন    নেওয়া রন্ধনপ্রণালী  মাংসের খাবারের তালিকা   তথ্যসূত্র   বিষয়শ্রেণী:মাংসের পদ বিষয়শ্রেণী:নেওয়ারি রন্ধনশৈলি
নেটস্কেপ কমিউনিকেশন্স কর্পোরেশন (মূলত মোজাইক কমিউনিকেশন্স কর্পোরেশন) একটি স্বাধীন আমেরিকান কম্পিউটার পরিষেবা কোম্পানি ছিল। তাদের সদর দফতর প্রথমে ছিল মাউন্টেন ভিউ, ক্যালিফোর্নিয়া এ এবং তারপরে ডুলস, ভার্জিনিয়া এ।Swartz, Jon. "Company takes browser war to Netscape's lawn." San Francisco Chronicle. Thursday October 2, 1997. Retrieved on December 29, 2009.  এর নেটস্কেপ ওয়েব ব্রাউজারটি একসময় প্রভাবশালী ছিল কিন্তু তথাকথিত ওয়েব ব্রাউজার যুদ্ধে ইন্টারনেট এক্সপ্লোরার এবং অন্যান্য প্রতিযোগীদের কাছে হেরে গিয়েছিল, ১৯৯০ এর দশকের মাঝামাঝি সময়ে এর মার্কেট শেয়ারের পরিমাণ ৯০ শতাংশ থেকে ২০০৬-এ ১ শতাংশের নিচে নেমে এসেছিল। নেটস্কেপ ব্রাউজার স্ক্রিপ্টিং ল্যাংগুয়েজ বা ক্লায়েন্ট সাইড স্ক্রিপ্টিংয়ের জন্য বহুল ব্যবহৃত এবং জনপ্রিয় জাভাস্ক্রিপ্ট প্রোগ্রামিং ভাষা তৈরি করেছিল। কোম্পানিটি অনলাইন যোগাযোগ সুরক্ষার জন্য এসএসএল তৈরি করেছিল, তার উত্তরসূরি হচ্ছে টিএলএস।  নেটস্কেপের শেয়ার ১৯৯৫ সাল থেকে লেনদেন শুরু হয়েছিল, ১৯৯৯ সালে কোম্পানিটিকে পলিং-অফ-ইন্টারেস্ট লেনদেনে ইউএস $১০ বিলিয়ন ডলারে এওএল অধিগ্রহণ করেছিল।"America Online Inc. Completes Acquisition of Netscape Communications Corp." . Business Wire. March 17, 1999. Retrieved July 1, 2012."What's $10 Billion to AOL?" . Morningstar. April 5, 1999. Retrieved July 1, 2012. ফেব্রুয়ারি ১৯৯৮ এ, এওএল দ্বারা অধিগ্রহণের প্রায় এক বছর আগে, নেটস্কেপ তার ব্রাউজারের সোর্স কোড প্রকাশ করেছিল এবং এর ব্রাউজারের ভবিষ্যতের বিকাশ সমন্বয় করতে মোজিলা অর্গানাইজেশন তৈরি করেছিল।  মোজিলা অর্গানাইজেশন পুরো ব্রাউজারের সোর্স কোডটি গেকো রেন্ডারিং ইঞ্জিন এর উপর ভিত্তি করে পুনরায় লিখেছিল, এবং ভবিষ্যতের সমস্ত নেটস্কেপ রিলিজ এই নতুন লিখিত কোডের উপর ভিত্তি করে ছিল। এওএল ২০০০ এর দশকের গোড়ার দিকে যখন মোজিলা অর্গানাইজেশনের সাথে তার সম্পৃক্ততা অস্বীকার করে, তখন স্বাধীনভাবে অগ্রযাত্রা  নিশ্চিত করার জন্য ২০০৩ সালের জুলাই মাসে মজিলা ফাউন্ডেশন প্রতিষ্ঠিত হয়। মজিলা ফাউন্ডেশনের ফায়ারফক্স ব্রাউজারে গেকো ইঞ্জিনটি  ব্যবহার করা হয়।  আরও পড়ুন  Jim Clark, Netscape Time: The Making of the Billion-Dollar Start-Up That Took On Microsoft, St. Martin's Press, 1999.  Michael E. Cusumano and David B. Yoffie, Competing On Internet Time: Lessons From Netscape And Its Battle With Microsoft, The Free Press, 1998, 2000.  Fortune Magazine, "Remembering Netscape: The Birth Of The Web", July 25, 2005.   তথ্যসূত্র    বহিঃসংযোগ   Archive of official site circa 1994  The Netscape Blog The Netscape Unofficial FAQ Netscape Browser Archive A Netscape Timeline, Holger Metzger Mosaic Communications Corporation Mosaic Communications, early job ads Netscape 1.0 emulator Firefox browser Add-ons Netscape Forever website  বিষয়শ্রেণী:নেটস্কেপ বিষয়শ্রেণী:এওএল বিষয়শ্রেণী:ইয়াহু! বিষয়শ্রেণী:২০০৮-এ বিলুপ্ত কম্পিউটার কোম্পানি বিষয়শ্রেণী:১৯৯৪-এ প্রতিষ্ঠিত কম্পিউটার কোম্পানি বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
জেফ্রি কেনেথ মস (; জন্ম: ২৯ জুন, ১৯৪৭) ভিক্টোরিয়ার মেলবোর্ন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৯ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন জেফ মস। দলে তিনি মূলতঃ বামহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  ১৯৭৬-৭৭ মৌসুম থেকে ১৯৮১-৮২ মৌসুম পর্যন্ত জেফ মসের প্রথম-শ্রেণীর খেলোয়াড়ী জীবন চলমান ছিল। আক্রমণধর্মী বামহাতি উদ্বোধনী ব্যাটসম্যান হিসেবে সুনাম কুড়িয়েছেন। ১৯৭৬-৭৭ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। ১৯৭৮-৭৯ মৌসুমে ভিক্টোরিয়ার শেফিল্ড শিল্ডের শিরোপা জয়ে অপূর্ব ভূমিকা পালন করেন। ঐ মৌসুমে ৬৮.০০ গড়ে ৭৪৮ রান তুলেছিলেন তিনি। তাসত্ত্বেও তাকে অস্ট্রেলিয়া দলে অন্তর্ভুক্ত করা হয়নি। এমনকি ক্যারি প্যাকারের ব্যবস্থাপনায় বিশ্ব সিরিজ ক্রিকেটে শীর্ষসারির ব্যাটসম্যানদের অংশগ্রহণে ক্ষতিগ্রস্ত অস্ট্রেলিয়া দল ইংল্যান্ডের বিপক্ষে পরাজিত সময়কালে তিনি ছিলেন না।  ১৯৮১-৮২ মৌসুমে ওয়েস্টার্ন অস্ট্রেলিয়ার বিপক্ষে স্মরণীয় খেলা উপহার দেন। জাংশন ওভালে অনুষ্ঠিত ঐ খেলায় জুলিয়েন ওয়াইনারের সাথে ৩৯০ রানের জুটি গড়েন।https://trove.nla.gov.au/newspaper/article/126861735 তৃতীয় উইকেটে সৃষ্ট এ রেকর্ড অদ্যাবধি অস্ট্রেলীয় প্রথম-শ্রেণীর ক্রিকেটে টিকে রয়েছে। ব্যক্তিগতভাবে ঠিক ২০০ রান করেছিলেন তিনি।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন জেফ মস। ২৪ মার্চ, ১৯৭৯ তারিখে পার্থে  সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর আর তিনি কোন টেস্টে অংশগ্রহণ করেননি। এটিই তার একমাত্র টেস্টে অংশগ্রহণ ছিল।  বিশ্ব সিরিজ ক্রিকেট শুরুর হবার ফলেই কেবল জাতীয় দল নির্বাচকমণ্ডলীর দৃষ্টি আকর্ষণে সক্ষম হন। এ পর্যায়ে অস্ট্রেলিয়া দলের শীর্ষস্থানীয় ক্রিকেটারদের অনুপস্থিতিতে শূন্যতা পূরণে তাকে দলে নেয়া হয়েছিল। ১৯৭৮-৭৯ মৌসুমে পাকিস্তানে দল অস্ট্রেলিয়া গমন করে। সিরিজের চূড়ান্ত টেস্টে তিনি খেলেন। তবে, এ সিরিজের পরপরই ১৯৭৯-৮০ মৌসুমে ভারতে গমনকারী অস্ট্রেলিয়া দলের বাইরের রাখা হয় তাকে।  পার্থে গ্রাহাম ইয়ালপের আঘাতপ্রাপ্তির ফলে তিনি খেলেন। এছাড়াও, ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপের দ্বিতীয় আসরে অস্ট্রেলিয়া দলের সদস্যরূপে মনোনীত হন। তবে, পাকিস্তানের বিপক্ষে কেবল একটিমাত্র ওডিআইয়ে তিনি অংশগ্রহণের সুযোগ পেয়েছিলেন। এরপর ঐ মৌসুমের গ্রীষ্মে ডব্লিউএসসি থেকে খেলোয়াড়দের প্রত্যাবর্তনে টেস্টে অংশগ্রহণের সুযোগ স্তিমিত হয়ে পড়ে তার।  ভিক্টোরিয়ার সংসদ সদস্য সিন্ডি ম্যাকলেইসের সাথে পরিণয়সূত্রে আবদ্ধ হন।   তথ্যসূত্র    বহিঃসংযোগ      Victorian Premier Cricket Profile  বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার বিষয়শ্রেণী:মেলবোর্ন ক্রিকেট ক্লাবের ক্রিকেটার বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
thumb|একটি প্রোক্যারিওটে দ্বিবিভাজন দ্বিবিভাজন এক ধরনের অযৌন প্রজনন পদ্ধতি যা ব্যাক্টেরিয়ার মতো প্রোক্যারিওটিক শ্রেণীর প্রাণীকূলে একটি সাধারণ প্রজনন প্রক্রিয়া। অ্যামিবা ও প্যারামেসিয়াম এর মতো কিছু ইউক্যারিওটিক প্রাণীর মধ্যেও এ পদ্ধতি দেখতে পাওয়া যায়। দ্বিবিভাজন পদ্ধতিতে ডি.এন.এ রেপ্লিকেশন (DNA replication) এবং কোষ বিভাজন (Cell division) যুগপৎ ঘটে। দ্বিবিভাজনে একটি পূর্ণ বৃদ্ধিপ্রাপ্ত মাতৃকোষ দুই ভাগে বিভক্ত হয়ে নতুন দুটি কোষ সৃষ্টি হয়। বংশগতীয় উপাদানের রেপ্লিকেশনের পর মাতৃকোষ সমান দুই ভাগে বিভক্ত হয়ে অপত্য কোষ সৃষ্টি করে। বংশগতিক উপাদানগুলো সমভাবে বিভক্ত হয়। অপত্য কোষগুলো জিনগত ভাবে অভিন্ন যদি না রেপ্লিকেশনের সময় মিউটেশন (mutation) ঘটে। দ্বিবিভাজন কালে ডি.এন.এ অণু (DNA molecule) বিভক্ত হয়ে দুটি ডি.এন.এ অণু গঠন করে। দুইটি অণু দুটি ব্যাক্টেরিয়াম-এর দুইপাশে চলে যায়। বিভাজনের পর নতুন কোষগুলো বৃদ্ধি পায় এবং পদ্ধতির পুনরাবৃত্তি ঘটতে থাকে। মাইটোসিস একই রকমের একটি পদ্ধতি যা অধিকাংশ ইউক্যারিওটিক প্রাণীর বংশ বৃদ্ধিতে পরিদৃষ্ট হয়।  বিষয়শ্রেণী:কোষ চক্র বিষয়শ্রেণী:অযৌন প্রজনন
সোয়াই নদী বা সোয়াইন নদী পুরাতন ব্রহ্মপুত্র নদীর বাম তীরের শাখানদী।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ৮৯। এটি বেশ পুুুরোনো একটি নদী। এক সময় ধান ও পাট বোঝাই করা নৌকা তার বুকে বয়ে বেড়াত অহরহ। এই নদী শ্যামগন্জ হয়ে বিসকা হয়ে মগড়া নদীর নদের সাথে মিলিত হয়েছে।  প্রবাহ সোয়াই নদীর উৎপত্তি পুরাতন ব্রহ্মপুত্র নদীর চরনিলক্ষীয়া ভাটিপাড়া থেকে। পরে এটি বিসকা রেল স্টেশনের পশ্চিম দিক দিয়ে ভাটিয়াপাড়া পেরিয়ে কাশিগঞ্জ বাজারের মাঝখান দিয়ে বিশকা ইউনিয়নের কুুটুরাগাও নামক গ্রামের পাশ ঘেঁষে মইলাকান্দার সাতপাই গ্রামে এসে পড়েছে নদীটি। এখান থেকে নওপাই ও পাইশকার ভেতর দিয়ে চলে এসেছে শ্যামগঞ্জ বাজারে। নেংটার মাজারের কাছ ঘেঁষে হাফেজ জিয়াউর রহমান ডিগ্রী কলেজের সামনে দিয়ে পূূর্বধলায় পতিত হয়েছে। এর পর নদীটি প্রবাহিত হয়ে ইসবপুর গ্রামের পাশ দিয়ে প্রবাহিত হয়েছে। ভুগী পশ্চিম পাড়ায় দাপুনিয়া বাজারের সাথে কুকুয়ালি খালের সাথে মিলে যৌথ প্রবাহ নেত্রকোনার মগড়া নদীতে মিলে গেছে।  left|thumb|বামে সোয়াই নদীর মোহনা, মগড়ার উৎস ইতিহাস  এক সময় এ নদীতে অনেক মাছ পাওয়া যেত, নদীর কিনারা ঘেঁষে এখনও সবজির চাষ হয়। দিনে দিনে এটি তার অস্থিত্ব হারিয়ে দখলবাজদের দখলে চলে যাচ্ছে। সকল স্তরের মানুষের সজাগ ও সচেতন দৃৃ‌ষ্টিই পারে এর অস্তিত্বকে ফিরিয়ে দিতে।   আরো পড়ুন  বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ময়মনসিংহ জেলার নদী বিষয়শ্রেণী:ফুলপুর উপজেলা
যশম হল দুটি ভিন্ন ধরণের আলংকারিক শিলাগুলোর জন্য একটি ছাতা শব্দ যা গয়না হিসাবে, গয়না বা অলঙ্কারের জন্য ব্যবহৃত হয়। জেডকে প্রায়শই দুটি ভিন্ন সিলিকেট খনিজ নামের একটি দ্বারা উল্লেখ করা হয়: নেফ্রাইট (খনিজগুলির অ্যাম্ফিবোল গ্রুপে ক্যালসিয়াম এবং ম্যাগনেসিয়ামের ১ টি  সিলিকেট), বা জেডেইট (খনিজগুলির পাইরোক্সিন গ্রুপে সোডিয়াম এবং অ্যালুমিনিয়ামের ১ টিসিলিকেট)।  নেফ্রাইট সাধারণত  বা সচরাচর সবুজ হয়, যদিও হলুদ, সাদা বা কালো হতে পারে। জেডেইটসাদা বা প্রায় বর্ণহীন, সবুজের বিভিন্ন শেড (একটি পান্না সবুজ সহ, যাকে 'ইম্পেরিয়াল' বলা হয়), ল্যাভেন্ডার, হলুদ, কমলা, বাদামী এবং কালো পর্যন্ত পরিবর্তিত হয়। কদাচিৎ বা বিরল ভাবে এটি নীল হতে পারে।তবে এই নামগুলি খনিজ গতভাবে ভুল। অ্যাম্ফিবোল জেড (নেফ্রাইট) এবং পাইরক্সিন জেড উভয়ই প্রকৃতপক্ষে খনিজ প্রজাতির পরিবর্তে খনিজ সমষ্টি (শিলা) এবং তাই খনিজ প্রজাতির নাম দ্বারা বর্ণনা করা উচিত নয় বা প্রয়োজন নেই। এটি শিলাকে উল্লেখ করার জন্য "নেফ্রাইট" নামটিকে খনিজ গতভাবে সঠিক করে তোলে। জেডেইটের জন্য, যেহেতু এটি একটি বৈধ খনিজ প্রজাতি, তাই এর নামটি পাইরোক্সিন জেড রকের জন্য ব্যবহার করা উচিত নয় বা প্রয়োজন নয়। চীনে, জেডেইট নামটি ফেই কুই দিয়ে প্রতিস্থাপিত হয়েছে, এই মূল্যবান রত্নটির ঐতিহ্যবাহী চীনা নাম যা 1863 সালে দামোর নামটি তৈরি করার অনেক আগে থেকেই ব্যবহৃত হয়েছিল   জেড পূর্ব এশীয়, দক্ষিণ এশীয় এবং দক্ষিণ-পূর্ব এশীয় শিল্পে অলংকারে ব্যবহারের জন্য সুপরিচিত। এটি সাধারণত মেক্সিকো এবং গুয়াতেমালার মতো ল্যাটিন আমেরিকায় ও ব্যবহৃত হয়। মেসোআমেরিকায় জেডের ব্যবহার প্রতীকী এবং আদর্শিক আচার-অনুষ্ঠানের জন্য এর বিরলতা এবং প্রাক-কলম্বিয়ান মেসোআমেরিকান সংস্কৃতি, যেমন ওলমেকস, মায়া এবং মেক্সিকো উপত্যকার অন্যান্য প্রাচীন সভ্যতাগুলোর  মধ্যে বিরলতার। কারণে প্রভাবিত হয়েছিল।  তথ্যসূত্র  বহিঃসংযোগ  The British Museum – 7,000 years of Chinese jade  Gravity Measurement For Testing Jade (2008 archived version) mindat.org (Mineralogical data about Jade) Jade in Canada "Jade in British Columbia table", BC Govt MINFILE summary of jade showings and producers Canadian Rockhound magazine feature on jade     বিষয়শ্রেণী:চীনা সংস্কৃতি বিষয়শ্রেণী:কঠিন পাথর খোদাই বিষয়শ্রেণী:ইনোসিলিকেট বিষয়শ্রেণী:ব্রিটিশ কলাম্বিয়ার প্রাদেশিক প্রতীক বিষয়শ্রেণী:সবুজের বর্ণভেদ বিষয়শ্রেণী:আলাস্কার প্রতীক
গুলাম পাশা (জন্ম ২৫ নভেম্বর ১৯৬৯) একজন পাকিস্তানি প্রাক্তন ক্রিকেটার । তিনি ১৯৮৬ থেকে ১৯৯০ সালের মধ্যে পাকিস্তানের বেশ কয়েকটি ঘরোয়া দলের হয়ে আটটি প্রথম-শ্রেণীর এবং তিনটি লিস্ট এ ম্যাচ খেলেছেন।     আরও দেখুন    পাকিস্তান অটোমোবাইলস কর্পোরেশন ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:লাহোর থেকে আগত ক্রিকেটার বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার বিষয়শ্রেণী:লাহোরের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম
সূরা আল-ইনফিতার‌ (আরবি ভাষায়: الانفطار‎) মুসলমানদের ধর্মীয় গ্রন্থ কুরআনের ৮২ তম সূরা, এর আয়াত অর্থাৎ বাক্য সংখ্যা ১৯; তবে এতে কোন রূকু তথা অনুচ্ছেদ নেই। সূরা আল-ইনফিতার‌ মক্কায় অবতীর্ণ হয়েছে।   নামকরণ  এই সূরাটির প্রথম আয়াতের اِ نْفَطَرَتْ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটিতে نفطار (‘ইনফিতার‌’) শব্দটি রয়েছে এটি সেই সূরা।   নাযিল হওয়ার সময় ও স্থান   এই সূরা আর সূরা আত্‌ তাকভীর এর বিষয়বস্তুর মধ্যে গভীর ভাবে মিল খূঁজে পাওয়া যায়। এ থেকে বোঝা যায়, এই সূরা দুটি প্রায় একই সময়ে নাযিল হয়েছে...।  সুতরাং এটি মক্কা মু'আয্‌যামার প্রথম যুগের নাযিল হওয়া সূরাগুলোর অন্তরভূক্ত।   শানে নুযূল    বিষয়বস্তুর বিবরণ  এর বিষয়বস্তু হচ্ছে আখিরাত। মুসনাদে আহমাদ, তিরমিযী, ইবনুল মন্‌যার,তাবারানী হাকিম ও ইবনে মারদুইয়ায়, হযরত আব্দুল্লাহ ইবনে উমর  এর একটি বর্ণনা উদ্ধৃত হয়েছে। তাতে রসূলুল্লাহ  বলেছেনঃ  "যে ব্যক্তি কিয়ামতের দিনটি নিজের চোখে দেখতে চায়, সে যেন সূরা তাকভীর, সূরা ইনফিতার ও সূরা ইনশিকাক পড়ে নেয়।  বাংলা অনুবাদ  পরম করুণাময় ও অসীম দয়ালু আল্লাহর নামে  ১. যখন আকাশ ফেটে যাবে,  ২. যখন নক্ষত্রসমূহ ঝরে পড়বে,  ৩. যখন সমুদ্রকে উত্তাল করে তোলা হবে,  ৪. এবং যখন কবরসমূহ উম্মোচিত হবে,  ৫. তখন প্রত্যেকে জেনে নিবে সে কি অগ্রে প্রেরণ করেছে এবং কি পশ্চাতে ছেড়ে এসেছে।  ৬. হে মানুষ, কিসে তোমাকে তোমার মহামহিম পালনকর্তা সম্পর্কে বিভ্রান্ত করল?  ৭. যিনি তোমাকে সৃষ্টি করেছেন, অতঃপর তোমাকে সুবিন্যস্ত করেছেন এবং সুষম করেছেন।  ৮. যিনি তোমাকে তাঁর ইচ্ছামত আকৃতিতে গঠন করেছেন।৯. কখনও বিভ্রান্ত হয়ো না; বরং তোমরা দান-প্রতিদানকে মিথ্যা মনে কর।  ১০. অবশ্যই তোমাদের উপর  তত্ত্বাবধায়ক নিযুক্ত আছে।  ১১. সম্মানিত আমল লেখকবৃন্দ।  ১২. তারা জানে যা তোমরা কর।  ১৩. সৎকর্মশীলগণ থাকবে জান্নাতে।  ১৪. তারা বিচার দিবসে তথায় প্রবেশ করবে।  ১৫. তারা বিচার দিবসে তথায় প্রবেশ করবে।  ১৬. তারা সেখান থেকে পৃথক হবে  ১৭. আপনি জানেন, বিচার দিবস কি?  ১৮. আতঃপর আপনি জানেন, বিচার দিবস কি?  ১৯. যেদিন কেউ কারও কোন উপকার করতে পারবে না এবং সেদিন সব কর্তৃত্ব   তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ  বিষয়শ্রেণী:সূরা
সিমোন নেভাল টাটা () একজন ভারতীয় ব্যবসায়ী এবং টাটা পরিবারের সদস্য।  সিমোন টাটা ১৯৩০ সালে জন্মগ্রহণ করেন এবং সুইজারল্যান্ডের জেনেভায় বড় হয়ে ওঠেন। তিনি জেনেভা বিশ্ববিদ্যালয় থেকে স্নাতক ডিগ্রি অর্জন করেন। তিনি ১৯৫৩ সালে একজন পর্যটক হিসেবে ভারত সফর করেন, সেখানে নেভাল এইচ. টাটার সঙ্গে তাঁর পরিচয় হয়। এর দু'বছর পর, ১৯৫৫ সালে তাঁদের বিয়ে হয় এবং সিমোন  মুম্বাইতে স্থায়ীভাবে বসবাস শুরু করেন। সিমোন এবং নেভাল হলেন নোয়েল টাটার বাবা-মা। সিমোন হলেন টাটা গ্রুপের প্রাক্তন চেয়ারম্যান রতন টাটার সৎ মা, যিনি নেভালের আগের স্ত্রীর সন্তান।  সিমোন টাটা ১৯৬২ সালে ল্যাকমে বোর্ডে যোগ দেন, সেই সময় এটি টাটা অয়েল মিলসের একটি ছোটখাটো সহায়ক প্রতিষ্ঠান ছিল। ১৯৬১ সালে তিনি এর ব্যবস্থাপনা পরিচালক  এবং ১৯৮২ সালে এর চেয়ারপারসন নিযুক্ত হন। ২০০৬ সালের ৩০শে অক্টোবর পর্যন্ত তিনি ট্রেন্ট লিমিটেডের অ-নির্বাহী চেয়ারম্যান ছিলেন।  ১৯৮৯ সালে তিনি টাটা ইণ্ডাস্ট্রিজের বোর্ডে নিযুক্ত হন।  খুচরো খাতে প্রবৃদ্ধি দেখে, ১৯৯৬ সালে, টাটা সংস্থা ল্যাকমে কসমেটিকসকে বিক্রি করে দেয় হিন্দুস্তান লিভার লিমিটেডের (এইচএলএল) কাছে এবং বিক্রয়লব্ধ অর্থ দিয়ে ট্রেন্ট লিমিটেড তৈরি করে। ল্যাকমের সকল শেয়ারহোল্ডারকে ট্রেন্ট সংস্থায় সমতুল্য শেয়ার দেওয়া হয়েছিল। ওয়েস্টসাইড ব্র্যাণ্ড এবং স্টোরগুলি ট্রেন্ট সংস্থার।   তথ্যসূত্র   বিষয়শ্রেণী:জেনেভার ব্যবসায়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:মহারাষ্ট্রের নারী ব্যবসায়ী বিষয়শ্রেণী:১৯৩০-এ জন্ম বিষয়শ্রেণী:টাটা পরিবার বিষয়শ্রেণী:ভারতের নাগরিকীকৃত নাগরিক বিষয়শ্রেণী:মুম্বইয়ের ব্যবসায়ী বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ভারতে সুইজারল্যান্ডীয় অভিবাসী
স্বরবর্ণ  শেষ অক্ষর এটি হলে  এই ফলাফল আসবে {{এর|অ}}  {{এর|আ}}  {{এর|ই}}  {{এর|ঈ}}  {{এর|উ}}  {{এর|ঊ}}  {{এর|ঋ}}  {{এর|এ}}  {{এর|ঐ}}  {{এর|ও}}  {{এর|ঔ}}   ব্যঞ্জনবর্ণ  শেষ অক্ষর এটি হলে  এই ফলাফল আসবে {{এর|ক}}  {{এর|খ}}  {{এর|গ}}  {{এর|ঘ}}  {{এর|ঙ}}  {{এর|চ}}  {{এর|ছ}}  {{এর|জ}}  {{এর|ঝ}}  {{এর|ঞ}}  {{এর|ট}}  {{এর|ঠ}}  {{এর|ড}}  {{এর|ঢ}}  {{এর|ণ}}  {{এর|ত}}  {{এর|থ}}  {{এর|দ}}  {{এর|ধ}}  {{এর|ন}}  {{এর|প}}  {{এর|ফ}}  {{এর|ব}}  {{এর|ভ}}  {{এর|ম}}  {{এর|য}}  {{এর|র}}  {{এর|ল}}  {{এর|শ}}  {{এর|ষ}}  {{এর|স}}  {{এর|হ}}  {{এর|ড়}}  {{এর|ঢ়}}  {{এর|য়}}  {{এর|ৎ}}  {{এর|ং}}  {{এর|ঃ}}  {{এর|ঁ}}
হাসান বেক মসজিদ  (; ; ) বা হাসান বে মসজিদ জাফা, তেল আবিব, ইসরায়েলের অন্যতম সুপরিচিত মসজিদ। মসজিদটি ১৯১৬ সালে আরবের জাফার উত্তর সীমানায় নির্মিত হয়েছিল এবং এর ইতিহাস আরব-ইহুদি সংঘাতের বিভিন্ন পর্যায়ের সাথে ঘনিষ্ঠভাবে আবদ্ধ।  এর উসমানীয় শৈলীর স্থাপত্য আশেপাশের সমসাময়িক আধুনিক উচ্চ-উত্থানের সাথে বৈপরীত্য। এটি তেল আবিবের নেভে জেডেক পাড়া এবং ভূমধ্যসাগর এর মধ্যে জাফা যাওয়ার রাস্তায় অবস্থিত।  বর্ণনা  উসমানীয়-শৈলীতে নির্মিত এ মসজিদটি প্রথমে ২৮ ফুট লম্বা এবং ২১ ফুট চওড়া করে নির্মাণ করা হয়েছিল যেটি দেখতে বেশ সুন্দর লাগতো এবং এটি  আল-মানশিয়া পাড়ার মধ্যে যথেষ্ট সুন্দর নির্মিত স্থাপনা  ছিলো। এর একটি অংশ আংশিকভাবে পাকা এবং একটি অংশ আংশিকভাবে বাগান হিসাবে ব্যবহৃত হতো; এর উত্তর দিকের একটি সিঁড়ি দিয়ে প্রার্থনা কক্ষে প্রবেশ করা যেত। ১৯২৩ সালে মসজিদটি সুপ্রিম মুসলিম কাউন্সিল রাজনৈতিকভাবে ব্যবহার শুরু করে। ১৯৮০-এর দশকে এর সমগ্র এলাকা উল্লেখযোগ্যভাবে প্রসারিত হয়।Hasan Bek Mosque  on Archnet digital library  মসজিদটি এলাকার সাধারণ পাথর কুরকার ব্যবহার করার পরিবর্তে একটি সাদা চুনাপাথর ব্যবহার করে, এটি একটি হলুদ-বাদামী চুনযুক্ত বেলেপাথর। মসজিদের দেয়ালগুলি অত্যন্ত মনোরমভাবে সুসজ্জিত এবং রঙিন চকচকে জানালা দিয়ে ছিদ্রযুক্ত। দেয়ালগুলিও সংকীর্ণ পিয়ার দ্বারা পরিমার্জিত যার ফলে প্রশস্ত সম্মুখভাগ কতহুলো  ছোট অংশে বিভক্ত হয়েছে।  বর্তমানে মিনারটিকে  ১৯৮০-এর দশকের নির্মিত মিনারের মূল উচ্চতার দ্বিগুণ  করে পুননির্মাণ করা হয়েছে; যেটি অত্যন্ত লম্বা এবং সরু এবং এটি বর্গাকার প্রার্থনা হলের সাথে বৈপরীত্য। মসজিদের উল্টো দিকে একটি নিচু টাওয়ার দেখতে পাওয়া যায়। এর কংক্রিটের ছাদ সমতল এবং পরিমানে কম, মসজিদটির কেন্দ্রীয় অংশের উপরে একটি অগভীর গম্বুজ রয়েছে।  তথ্যসূত্র  বহিঃসংযোগ  বিষয়শ্রেণী:ইসরাইলে উসমানীয় স্থাপত্য বিষয়শ্রেণী:গম্বুজসহ মসজিদ বিষয়শ্রেণী:ফিলিস্তিন (অঞ্চল) এর ইতিহাস বিষয়শ্রেণী:তেল আবিবের মসজিদ বিষয়শ্রেণী:১৯১৬-এ সম্পন্ন মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:এশিয়ায় মসজিদ সম্পর্কিত বিতর্ক